《题东山草堂》
明代·郑阎

山中幽人爱幽独，远搆茅庐傍崖石。云边静掩半窗閒，帘外长凝数峰碧。

佳致应知胜辋川，石桥花竹漫相连。閒心久已狎鱼鸟，落日更听鸣风泉。

别后君还几回首，茂陵仙客深知久。兴来笔下自纵横，却扫云山系君肘。

予亦常留栖遁怀，见此令人心孔开。何当拂袖同归去，与汝日醉眠苍苔。

作者简介：福建闽县人，字公望。郑关弟。永乐十年进士。授安陆州学正，改无为州，官至广信教授。性质直刚毅，嫉恶不少假借。居官三十年，囊无余资。博通经史医历，能诗善画，有《抑斋集》。